

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR MOSPRANIMIN PËR SHQYRTIM TË KËRKESËS ANKIMORE NR.43, PARAQITUR NË KQZ NË DATËN 27.06.2015**

Komisioni Qendror i Zgjedhjeve në mbledhjen e datës 29.06.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**KËRKUES:** Partia“Kristian Demokrate e Shqipërisë”

**OBJEKT**: Për mospranimin për shqyrtim kërkesës ankimore Nr.43, datë 27.06.2015, të paraqitur nga Subjekti ankues Partia“Kristian Demokrate e Shqipërisë” me objekt, Kerkese per shpalljen e pavlefshme te zgjedhejeve nga QV nr.1424 deri te QV nr.1504, ne KZAZ nr.24, Bashkia Durres, dhe rinumerimin e ketyre kutive, për zgjedhjet për organet e qeverisjes Vendore të datës 21.06.2015.

**BAZË LIGJORE:** Neni 23, pika 1, germa “a”, neni 129, pika 1, 3, germa (b) dhe neni 126, pika 2 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**V Ë R E N:**

Subjekti zgjedhor Partia“Kristian Demokrate e Shqipërisë” ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në Regjistrin e Ankimeve Zgjedhore, me Nr.43 regj, datë 27.06.2015.

Në mbledhjen e datës 29.06.2015, ora 13:00 pas relatimit të z. Gëzim Veleshnja, dhe diskutimit të përfaqësuesve të partive politike kërkesa nr.43 u konstatua se kjo kërkesë ankimore nuk i plotësonte elementët e formës të parashikuara në nenin 126, dhe elementet e përcaktuara në nenin 130 dhe në mbështetje të nenit 129 pika 3, germa b, të ligjit Nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, Kërkesa Ankimore nuk duhet të pranohet.

**PËR KËTO ARSYE**

Komisioni Qendror i Zgjedhjeve mbështetur në nenin 21, pika 1, nenin 126, pika 2, nenin 129, pika 1, 3, germa (b) të ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

**V E N D O S I:**

1. Mospranimin për shqyrtim të kërkesës ankimore nr.43, datë 27.06.2015, të paraqitur nga subjekti zgjedhor Partia“Kristian Demokrate e Shqipërisë”.
2. Ky vendim hyn në fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**